टीम इंडिया की पेस बैटरी की अहम कढ़ी मोहम्मद शमी एक सड़क हादसे में चोटिल हो गए हैं। ये हादसा तब हुआ जब शमी देहरादून से दिल्ली लौट रहे थे। दरअसल, मोहम्मद शमी क्रिकेट ट्रेनिंग के लिए देहरादून में थे। ट्रेनिंग को पूरा कर शमी वापस देहरादून से दिल्ली लौट रहे थे। लेकिन तभी उनके साथ ये बुरा हादसा हो गया। चोट लगने के बाद शमी देहरादून में ही रुक गए हैं। डॉक्टर के मुताबिक शमी को कई टांके लगाए गए हैं, और उनका प्राथमिक उपचार पूरा हो गया है। डॉक्टर्स का कहना है कि शमी जल्द ही स्वस्थ होकर दिल्ली वापस लौटेंगे। आपको बता दें कि तेज़ गेंदबाज़ मोहम्मद शमी अपनी कार से देहरादून से दिल्ली आ रहे थे तभी उनकी कार एक ट्रक की चपेट में आ गई और उनके सिर में चोट लग गई। जिसके बाद डाक्टर को शमी के सर में दस टांके लगाने पड़े। डॉक्टर्स के मुताबिक शमी फिलहाल खतरे से बाहर हैं। आपको बता दें कि शमी देहरादून में अभिमन्यु क्रिकेट अकेडेमी में आईपीएल की प्रैक्टिस कर रहे थे। मोहम्मद शमी इस साल आईपीएल में दिल्ली डेयरडेविल्स टीम की गेंदबाजी का अहम हिस्सा है। पत्नी हसीन जहां के मैच फिक्सिंग के आरोपों के बाद अभी हाल ही में शमी को बीसीसीआई की तरफ से मैच में हिस्सा लेने के लिए क्लीन चिट दी गई थी। ऐसे में दिल्ली डेयरडेविल्स की टीम किसी भी हाल में ये नहीं चाहेगी कि किसी और वजह से शमी टीम से बाहर जाएं और टीम को उनके बिना IPL के मैच खेलने के लिए मैदान पर उतरना पड़े। आपको बता दें कि शमी आईपीएल के पिछले सीजन में भी दिल्ली डेयरडेविल्स का ही हिस्सा थे. लेकिन शमी दिल्ली की तरफ से सभी मैच नहीं खेल पाए थे।